Karksi-Nuia 27. juuni 2023 nr

**Vallavara koormamine**

Ilja Navotnõi (isikukood 35708066032) ja Natalja Navotnaja (isikukood 45701076027) esitasid Mulgi Vallavalitsusele avalduse (registreeritud 05.04.2023.a nr 4-10/553) Mulgi vallale kuuluva Mõisaküla linnas asuva Kesk tn 5 (registriosa nr 3799939, katastritunnus 49001:001:0061) kinnisasja kasutamiseks avaldajatele kuuluva Kivi tn 2a (registriosa nr 3827639, katastritunnus 49001:005:0032) teenindamiseks (sealhulgas juurdepääsutee rajamiseks).

Avalduse kohaselt puudub Kivi tn 2a katastriüksusele juurdepääs kuna 2022. aastal rajati seni kasutatud juurdepääsu asukohale laste mänguväljak. Avaldajad on valmis ise rajama uue juurdepääsutee.

Arvestades eeltooduga ja lähtudes kohaliku omavalitsuse korralduse seaduse § 22 lõike 1 punktis 61, asjaõigusseaduse §-dest 172 ja 173 ning Mulgi Vallavolikogu 20.06.2018 määruse nr 44 „Mulgi vallavara valitsemise kord“ §-dest 46 ja 47

**Mulgi Vallavolikogu o t s u s t a b:**

1. Koormata reaalservituudiga (teeservituut) Mõisaküla linnas Mulgi valla omandis olev Kesk tn 5 kinnisasi (registriosa nr 3799939, katastritunnus 49001:001:0061, pindala 2429 m², sihtotstarve 100% ärimaa) Mõisaküla linnas asuva Kivi tn 2a kinnisasja (registriosa nr 3827639, katastritunnus 49001:005:0032) kasuks tähtajatult ja tasuta käesoleva otsuse lisas tähistatud maa-ala ulatuses.
2. Reaalservituudi sisuks on Kesk tn 5 kinnistule kui teenivale kinnistule juurdepääsutee rajamine ja majandamine Kivi tn 2a kui valitseva kinnistu kasuks. Reaalservituudiga koormatava maa-ala pindala on ligikaudu 200 m².
3. Valitseva kinnistu omanik kohustub:

3.1. pärast tee valmimist või selle hooldus-, remondi-, rekonstrueerimis- ja lammutustööde lõpetamist heakorrastama servituudi ala ning taastama ümbritseval alal oma kulul tööde alustamisele eelnenud olukorra;

3.2. teavitama Mulgi Vallavalitsust ja teisi isikuid, kelle kasuks on seatud kinnistul tehnovõrgu omamist võimaldav asjaõigus, plaanilistest servituudi ala hooldus- ja remonttöödest vähemalt kolm tööpäeva ette;

3.3. ehitus-, parandustööde ja hoolduse teostamisel servituudi alal kandma kõik sellega seotud kulud, arvestades Mulgi valla heakorraeeskirja ning kinnisasjal kehtivate kitsendustega;

3.4. teeniva kinnisasja omanikuga sõlmima kokkuleppe, mille kohaselt võib teeniva kinnisasja omanik vajadusel koormata sama servituudiala tehnovõrkudega seotud isiklike kasutusõigustega ja teiste reaalservituutidega;

3.5. andma tagasivõetamatu nõusoleku kinnistu jagamise korral reaalservituudi ülekandmiseks selliselt, et servituut jääb koormama vaid kinnistut, kus asub käesolevale otsusele lisatud asendiplaanil näidatud servituudi ala ja teistele kinnisasjadele servituuti üle ei kanta.

1. Anda vallavanemale Imre Jugomäele või tema poolt volitatud isikutele volitused punktis 1 nimetatud lepingu sõlmimiseks.
2. Reaalservituudi lepingu sõlmimisega seotud kulud (notaritasu, riigilõiv jmt) tasub valitseva kinnistu omanik.
3. Tunnistada kehtetuks Mulgi Vallavolikogu 23. mai 2023.a otsus nr 120 „Isikliku kasutusõiguse seadmine“.
4. Otsus jõustub teatavakstegemisest.
5. Otsuse peale võib esitada kaebuse Tartu Halduskohtule halduskohtumenetluse seadustiku sätestatud korras 30 päeva jooksul arvates korralduse teatavakstegemisest.

(allkirjastatud digitaalselt)

Arvo Maling

Volikogu esimees